**O T S U S**

|  |  |
| --- | --- |
| Tallinn | Kuupäev digiallkirjas nr 4-8/154 |

|  |
| --- |
| **Projekti nr 2014-2020.8.01.001.02.15-0076 „RMK looduskaitselised tegevused“ tulu arvesse võtmine** |

1. Keskkonnaministeerium kehtestas 18.05.2015 käskkirjaga nr 460 (muutmine keskkonnaministri 13.02.2017 käskkiri nr 1-2/17/194; muutmine keskkonnaministri 10.08.2017 käskkiri nr 1-2/17/813; muutmine keskkonnaministri käskkiri 25.03.2019 nr 1-2/19/257; muutmine keskkonnaministri käskkiri 21.01.2020 nr 1-2/20/36; muutmine keskkonnaministri käskkiri 20.04.2021 nr 1-2/21/200; muutmine käskkiri 27.12.2021 nr 1-2/21/527; muutmise käskkiri 15.08.2022 1-2/22/257) toetuse andmise tingimused meetme tegevuste 8.1.1 “Kaitstavate elupaikade taastamine”, 8.1.2 “Poollooduslike koosluste hooldamiseks vajaminevad investeeringud” ja 8.1.5 „Kaitstavate maastikeväärtuste taastamine“ elluviimiseks ning kinnitas meetme tegevuste 2014-2021 tegevuskava ning eelarve. Projekti nr 2014-2020.8.01.001.02.15-0076 „RMK looduskaitselised tegevused“ (edaspidi *projekt*) elluviija on Riigimetsa Majandamise Keskus (edaspidi *RMK*), registrikood 75004459. Projekti kogueelarve on 19 467 333,59 eurot, millest Ühtekuuluvusfondist rahastatav toetuse osa on 16 063 392,58 eurot.
2. Vabariigi Valitsuse 01.09.2014 määruse nr 143 „Perioodi 2014-2020 struktuuritoetusest hüvitavate kulude abikõlblikuks lugemise, toetuse maksmise ning finantskorrektsioonide tegemise tingimused ja kord“ § 5 sätestab projekti puhastulu arvesse võtmise korra abikõlblike kulude määratlemisel, mille lõige 6 kohaldub projektile, mille tulu ei ole enne toetuse taotluse rahuldamise otsuse tegemist, see tähendab ka enne käskkirja kinnitamist, hinnatav ja mille tulu tekib projekti abikõlblikkuse perioodil.
3. RMK esitas KIK-ile 15.01.2024 kirja nr 46.10.11/2024/379 Euroopa Liidu Ühtekuuluvusfondi projekti „RMK looduskaitselised tegevused“ puidutulu arvestus 2023. aasta kohta. RMK märgib kirjas, et RMK teenis 2023. aastal meetme tegevuses 8.1.1 ettenähtud tööde teostamisel puidutulu **60 969,12** eurot ja meetme tegevuses 8.1.2 ettenähtud tööde teostamisel puidutulu **3 069,51** eurot.
4. Projektis 2014-2020.8.01.001.02.15-0076 teenis RMK 2023. aastal puidutulu kokku **64 038,63** eurot.
5. STS § 45 lg 1 punkti 7 kohaselt tuleb projekti raames teenitav tulu finantskorrektsioonina projekti abikõlblikest kuludest maha arvata ja vähendada vastavalt projekti abikõlblike kulude eelarvet.
6. Vastavalt STS § 46 lg 3 vähendatakse finantskorrektsiooni otsuse tegemisel projekti abikõlblike kulude eelarvet, sh projekti toetuse summat ja omafinantseeringut vastavalt finantskorrektsiooni otsuse tegemise ajal toetuse andmise tingimuste käskkirjas kehtivale proportsioonile kokku summas 64 038,63 eurot, millest Ühtekuuluvusfondi osa moodustab 54 444,96 eurot ja omafinantseering 9 593,67 eurot.
7. Vastavalt eeltoodule teostatakse finantskorrektsioon teenitud tulu ulatuses summas   
   64 038,63 eurot, millest toetuse osa moodustab 54 444,96 eurot (85%).
8. Lepingus 3-6.11/2021/38 on teenitud puidutulu rohkem, kui on väljamakseid, ning puidutulu võrra vähendatakse lepingut HL - TÖÖVÕTULEPING nr 3-2.5.1/18011736-1870-5 (25-7) (Mairi Uuseni e-kiri 24. aprill 2020).
9. Kliimaministeeriumi kui rakendusasutuse poolt arvestatakse projekti tegevuskava ja eelarve kinnitamise käskkirjas käesolevas otsuses fikseeritud teenitud tulu suurusega vastavalt STS § 47 lg 2.  
     
   **Resolutsioon**
10. Eeltoodud faktiliste ja õiguslike asjaolude alusel rakendusüksus **otsustab**:

**Tagasimaksmisele kuuluv puidutulu summa on 54 444,96 eurot**, mis tuleb kanda ühele Rahandusministeeriumi järgnevatest kontodest:

Swedbank - EE 93 2200 2210 2377 8606  
 SEB pank – EE 89 1010 2200 3479 6011  
 Luminor Bank - EE 70 1700 0170 0157 7198  
 LHV Pank - EE777700771003813400  
 Antud makse puhul on viitenumber 2800082909 ning selgitusse märkida projekti number.

1. STS § 48 lõike 1 kohaselt peab toetuse saaja toetuse tagasi maksma toetuse tagasinõudmise otsuse kehtima hakkamise päevast arvates 60 kalendripäeva jooksul.
2. Käesoleva otsuse saab vaidlustada haldusmenetluse seaduse § 75 alusel 30 päeva jooksul teatavakstegemisest vaidemenetluses vastavalt STS §-le 51 esitades vaide KIKile.

(allkirjastatud digitaalselt)

Gunnar Vaikmaa

riskiosakonna juht